„Latvijas Republikas Aizsardzības ministrijas, Igaunijas Republikas Aizsardzības ministrijas un Lietuvas Republikas Nacionālās aizsardzības ministrijas vienošanās par Ziemeļatlantijas līguma organizācijas gaisa telpas patrulēšanas finansēšanu un izmaksu sadali trešo grozījumu.

Latvijas Republikas Aizsardzības ministrija, Igaunijas Republikas Aizsardzības ministrija un Lietuvas Republikas Nacionālās Aizsardzības ministrija,

Atzinīgi vērtē Sabiedroto lēmumu par pastāvīgu NATO iznīcinātāju klātbūtni Baltijas valstīs, kas panākta 2012. gada 8. februārī,

No jauna apstiprinot savu uzticību, lai ievērojami palielinātu Uzņēmējvalstu Atbalstu NATO gaisa telpas uzraudzībai, kā to paziņoja Baltijas valstis NATO valstu un valdību vadītāju augstākā līmeņa sanāksmē Čikāgā, un kā tas ir noteikts 2012. gada 8. jūnija „NATO gaisa telpas uzraudzība Baltijas Valstīs: Paplašinātais Uzņēmējvalstu Atbalsts” dokumentā,

Ir nolēmuši ieviest šādus Vienošanās grozījumus starp Latvijas Republikas Aizsardzības ministriju, Igaunijas Republikas Aizsardzības ministriju un Lietuvas Republikas Nacionālo Aizsardzības ministriju par NATO gaisa telpas uzraudzības finansēšanu un izmaksu sadali, kas ir pieņemti 2007. gada 5. februārī Tallinā (turpmāk — „Vienošanās”), saskaņā ar Latvijas Republika Aizsardzības ministrijas, Igaunijas Republikas Aizsardzības ministrijas un Lietuvas Republikas Nacionālas aizsardzības ministrijas vienošanās par Ziemeļatlantijas līguma organizācijas gaisa telpas patrulēšanas finansēšanu un izmaksu sadali 4.panta 2.apakšpunktu.

1. Grozīt Vienošanās Pielikumu un formulēt to šādi:

**„PIELIKUMS**

**IZDEVUMU SARAKSTS NATO GAISA SPĒKIEM**

1. Izdevumi par transportlīdzekļu (autobusi, mikroautobusi, automašīnas, utt.) īri, kuri piešķirti tikai NATO spēku vajadzīgām. Šo transportlīdzekļu īres līgumiem ir jābūt saskaņā ar Lietuvas Republikas valsts iepirkuma noteikumiem un, saskaņā ar aprīkojuma tabulu (TOE), kuru pirms tam ir apstiprinājuši Dalībnieki.
2. Izdevumi par degvielu, eļļām un smērvielām transportlīdzekļiem, kuri norādīti Pielikuma 1. punktā.
3. Izdevumi par precēm un pakalpojumiem, kurus gaisa patrulēšanas vajadzībām noteiktajās zonās nodrošina NATO spēkiem un kuri ir saistīti ar:
4. dzeramā ūdens nodrošināšanu;
5. atkritumu savākšanu un pārstrādāšanu;
6. kanalizāciju;
7. bioloģisko tualešu pakalpojumiem;
8. veļas mazgāšanu un gultasveļu maiņu;
9. elektroapgādi;
10. sakaru pakalpojumiem;
11. saimniecības piederumiem.
12. Izdevumi par skrejceļu atledošanu, kurus starp Dalībniekiem sadala šādi: Lietuvas Dalībnieks sedz 50 (piecdesmit) procentus un Latvijas Dalībnieks un Igaunijas Dalībnieks katrs sedz 25 (divdesmit piecus) procentus.
13. NATO spēku izmitināšanas izmaksas sastāda fiksētu summu 1 500 000 eiro gadā (125 000 eiro mēnesī).
14. Izmaksas līdz pat 8 (astoņiem) gaisa pārvadājumiem, ko Lietuvas Dalībnieks veic rotācijas laikā. Gaisa pārvadājuma izmaksas iekļauj:
15. lidojumam vajadzīgās degvielas izmaksas;
16. aeronavigācijas izmaksas, tostarp EUROCONTROL izmaksas un nosēšanās izmaksas ārpus Latvijas Republikas, Igaunijas Republikas un Lietuvas Republikas teritorijas.
17. Izdevumi par gaisa patrulēšanas operācijās izmantoto aviācijas degvielu tiks segtas šādi:
18. Sākot no 2014. gada 1. janvāra līdz 2014. gada 31. decembrim, izmaksas par aviācijas degvielas (atkārtotu) izmantošanu NATO spēku Ātrās reaģēšanas (QRA) iznīcinātāju pārtveršanas lidojumiem (A-scrambles) un mācību lidojumiem (T-scrambles) sastāda fiksētu summu 462 000 eiro gadā (38 500 eiro mēnesī);
19. Sākot no 2015. gada 1. janvāra izmaksas par aviācijas degvielas (atkārtotu) izmantošanu NATO spēku Ātrās reaģēšanas (QRA) iznīcinātāju pārtveršanas lidojumiem (A-scrambles) un mācību lidojumiem (T-scrambles) sastāda fiksētu summu 2 020 000 eiro gadā (168 333 eiro mēnesī);
20. Sākot no 2015. gada 1. janvāra izmaksas par NATO spēku zemes, jūras un/vai gaisa transportu sastāda fiksētu summu 300 000 eiro gadā (25 000 eiro mēnesī).

2. Šis grozījums stāsies spēkā 2014. gada 1. janvārī.

Sastādīts 3 (trijos) oriģināleksemplāros angļu valodā, un visiem trim eksemplāriem ir autentisks spēks.

|  |  |  |
| --- | --- | --- |
| Latvijas Republikas Aizsardzības ministrijas vārdā | Igaunijas Republikas Aizsardzības ministrijas vārdā | Lietuvas Republikas Nacionālās Aizsardzības ministrija vārdā |
| Parakstīšanās datums | Parakstīšanās datums: | Parakstīšanās datums: |
| Parakstīšanas vieta: | Parakstīšanas vieta: | Parakstīšanas vieta: |

Aizsardzības ministrs Artis Pabriks

Vīza: valsts sekretārs Jānis Sārts

2013.11.27 14:11

565

E.Slišāns

edgars.slisans@mod.gov.lv

tel:. 67335048; fakss: 67212307